CELEX: C2004/273/09
Language: fi
Date: 2004-11-06 00:00:00
Title: Yhteisöjen tuomioistuimen tuomio, (kolmas jaosto) 16 päivänä syyskuuta 2004, asiassa C-396/02 (Gerechtshof te Amsterdamin esittämä ennakkoratkaisupyyntö): DFDS BV vastaan Inspecteur der Belastingdienst — Douanedistrict Rotterdam (Yhteinen tullitariffi — Yhdistetty nimikkeistö — Tariffiluokittelu — Alanimike 8704 10 — Erikoiskipillä varustettu minikuormaaja hiekan, maan ja kivien kuljettamiseen ja kippaamiseen)

6.11.2004   
            
            
               FI
            
            
               Euroopan unionin virallinen lehti
            
            
               C 273/5
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   16 päivänä syyskuuta 2004,
   asiassa C-396/02 (Gerechtshof te Amsterdamin esittämä ennakkoratkaisupyyntö): DFDS BV vastaan Inspecteur der Belastingdienst — Douanedistrict Rotterdam (1)
   
   (Yhteinen tullitariffi - Yhdistetty nimikkeistö - Tariffiluokittelu - Alanimike 8704 10 - Erikoiskipillä varustettu minikuormaaja hiekan, maan ja kivien kuljettamiseen ja kippaamiseen)
   (2004/C 273/09)
   Oikeudenkäyntikieli: hollanti
   Asiassa C-396/02, jossa on kyse EY 234 artiklaan perustuvasta ennakkoratkaisupyynnöstä, jonka Gerechtshof te Amsterdam (Alankomaat) 6.11.2002 tekemällään päätöksellä, joka on saapunut yhteisöjen tuomioistuimeen 11.11.2002, saadakseen ennakkoratkaisun asiassa DFDS BV vastaan Inspecteur der Belastingdienst — Douanedistrict Rotterdam, yhteisöjen tuomioistuin (kolmas jaosto), toimien kokoonpanossa: kolmannen jaoston puheenjohtajan tehtäviä hoitava A. Rosas sekä tuomarit R. Schintgen ja K. Schiemann (esittelevä tuomari), julkisasiamies: C. Stix-Hackl, kirjaaja: R. Grass, on antanut 16.9.2004 tuomion, jonka tuomiolauselma on seuraava:
   Se, että kipillä varustetussa ajoneuvossa on monimutkainen, monipuolinen ja tarkka kippitoiminto, ei estä sen luokittelemista dumpperina tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 — sellaisena kuin se on muutettuna 20.12.1994 annetulla komission asetuksella (EY) N:o 3115/94 ja 22.12.1995 annetulla komission asetuksella (EY) N:o 3009/95 — liitteessä I olevan yhdistetyn nimikkeistön alanimikkeeseen 8704 10.
   
      (1)  EUVL C 7, 11.1.2003.